NaiveNeuron/SloPal huggingface dataset:
Pročko, Jozef, poslanec NR SR (2020-04-07):
Ďakujem veľmi pekne. Škoda, že pán Kotleba odišiel, nemôže si vypočuť tak to, čo mu chceme povedať, žiaľbohu. Len chcem povedať jednu veľmi dôležitú vec, že, pán Kotleba, vy ste, naozaj súhlasím s vami, máme naozaj pekné platy, vy ste tu navrhli, navrhli ste tu zníženie našich platov. My poslanci OĽANO sme naozaj už pred vami vtedy prijali rozhodnutie veľmi vážne a ja si myslím, teda keď niekto myslí niečo vážne, smrteľne, keď navrhne takéto zníženie a potom to neurobí, ja som čakal od vás, páni poslanci Kotlebovci, že vy poviete, áno, my sa toho vzdávame, my, tých 33 %, lebo chceme ukázať Slovensku, akí sme my čestní, spravodliví. No vy ste to nespravili! Tak tiež chcem povedať, že verím, že tiež prispejete do toho fondu, že prispejete. A vy ste to, pán Kotleba, povedali, že sa tu správate ako Hus. No ja iného vodcu som takto videl kedysi rozprávať, a tieto vaše politické videá, čo si tu dávate, Kotlebovci, prihlási sa niekto z vás a vzápätí sa prihlási ďalší kotlebovec, a ňuňuňu, ňuňuňu, ňuňuňu, Marian, ňuňuňu, ňuňuňu. A potom si to púšťate na svojich stránkach, akí ste skvelí, fantastickí, ako chcete všetko pre tento národ, ako zlé banky, zlí ľudia, zlí poslanci sú proti vám. Ja si myslím, že pán Kotleba odišiel sa vydýchať, pretože tento herecký výkon, čo tu predviedol, to bolo niečo úžasné, ale na hereckých skúškach by neprešiel, lebo by ho vyhodili, lebo to bolo tak falošné. A tak klame ľudí a tak klamete ľudí, zavádzate ich, pretože toto, čo tu robíte, nie je vôbec pre ľudí, ale vy ľudí strašíte. Vy ľuďom ukazujete vašu pravú tvár, Kotlebovci. A nehnevajte sa, nie pomoc, ale politický marketing, ktorý doteraz robíte, toto tu ukazujete. Ďakujem veľmi pekne. (Potlesk.)
Heger, Eduard, podpredseda vlády a minister financií SR (2020-11-05):
(Smiech rečníka.) Toto sme tu už dlho nepočuli, ďakujem (povedané so smiechom), ale spomíname si na tie časy. Kolegyne, kolegovia, sme v druhom čítaní, keďže naozaj doba je náročná a všetci nosíme rúška a nechcem zbytočne predlžovať rozpravu, aby som vám rozprával niečo, čo sme tu hovorili pri predstavovaní prvého čítania. Takže som k dispozícii, ak by ste chceli vystúpiť s nejakou vašou poznámkou, samozrejme, je to vítané, ak nie, tak vás chcem len poprosiť o podporu tohto zákona. Ďakujem veľmi pekne.
Paška, Pavol, predseda NR SR (2012-07-26):
Hlasujeme. (Hlasovanie.) 147 prítomných, 89 za, 58 sa zdržalo. Návrh sme schválili.
P. Hrušovský, predseda NR SR: (2004-03-12):
(Hlasovanie.) 136 prítomných, 70 za návrh, 45 proti, 21 sa zdržalo. (Potlesk.) Návrh sme schválili.
Ďuriš Nicholsonová, Lucia, podpredsedníčka NR SR (2018-09-17):
V tejto chvíli prerušujem rokovanie a napriek všetkému vám všetkým želám dobrú chuť. (Prerušenie rokovania o 12.00 hodine.) (Pokračovanie rokovania o 14.00 hodine.)
R. Madej, poslanec: (2008-02-06):
Dovoľte mi, aby som v krátkosti zareagoval na to, ako ma vyzvala pani poslankyňa Sárközy. Pani poslankyňa Sárközy vo svojom vystúpení uviedla, a je mi ľúto, stalo sa to niekoľkokrát aj v médiách, pokiaľ si dobre pamätám, že ani v pléne a ani vo výbore pre sociálne veci a bývanie nebol schválený žiaden pozmeňujúci návrh z radov opozície. Uviedol som, povedali ste, pani poslankyňa, ani jeden. Takže, to znamená, že v prvom rade v tej replike pani poslankyňa zúžila veci na výbor. Chcem ale uviesť, že pokiaľ si to pamätáme, myslím si, že napríklad pani poslankyňu Radičovú môžeme považovať za opozičnú poslankyňu a niektoré pozmeňujúce návrhy k zákonu o sociálnom poistení boli prijaté aj v sociálnom výbore. V pléne prešlo niekoľko pozmeňujúcich návrhov. Pani poslankyňa Sárközy, pamätáme si napríklad schvaľovanie zákona o vianočnom príspevku dôchodcom a tak ďalej. Takže hovoriť o tom, že opozícii neprešiel ani jeden pozmeňujúci návrh v pléne, ani jeden vo výbore je zavádzanie a do istej miery klamstvo. Verím, že je to len z opomenutia a zabudnutie toho, aké pozmeňujúce návrhy boli schvaľované. To ale chcem povedať, že ústretovosť určite je preto, že mnohé návrhy týkajúce sa aj poslaneckých prieskumov, týkajúce sa aj procedúry rokovania určite boli schválené. Takže v tomto ústretovosť určite je. Treba však povedať, že je to istá koexistencia a pravdu treba hľadať vždy na oboch stranách. Verím, že čo sa týka prerokovania predmetného návrhu zákona to bude korektná diskusia a teším sa do druhého čítania pri rokovaní o jednotlivých pozmeňujúcich návrhoch. Ďakujem pekne.
Žiga, Peter, minister hospodárstva SR (2018-09-13):
Ďakujem pekne. Dobrý deň vám prajem. Vážené panie poslankyne, páni poslanci, vážený pán poslanec, budem zastupovať pani ministerku Sakovú, ktorá je na zahraničnej ceste a dostal som od nej odpovede na vaše otázky. Budem ju zastupovať vo všetkých vami položených otázkach. A k otázke č. 2 mám odpoveď, že ministerstvo vnútra môže potvrdiť, že na daný let existujú dve žiadosti. V prvej žiadosti bol ako volací znak uvedený kód SSG004, čo znamená ministerský let. Ako účel letu bola v žiadosti uvedená preprava vietnamského ministra pre verejnú bezpečnosť. V druhej žiadosti bol ako volací znak uvedený kód SSG004, čo znamená ministerský let. Ako účel letu je uvedená preprava ministra vnútra Slovenskej republiky s delegáciou na jeho pracovnej ceste do Ruska. Ani jedna zo žiadostí neobsahuje odôvodnenie alebo vysvetlenie, prečo k zmene došlo. Otázku treba smerovať bývalému ministrovi vnútra Robertovi Kaliňákovi.
Jurinová, Erika, podpredsedníčka NR SR (2015-03-20):
Ďakujem, pán spravodajca. Otváram všeobecnú rozpravu, nemám žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, vyhlasujem všeobecnú rozpravu za skončenú. A pýtam sa, či chce záverečné slovo pán navrhovateľ. Pán spravodajca? Rovnako nie. Prerušujem rokovanie o tomto bode programu. A pristúpime k prvému čítaniu o návrhu poslancov Jána Hudackého, Jána Figeľa, Pavla Zajaca a Jozefa Bobíka na vydanie zákona o ochrane subdodávateľov pri verejnom obstarávaní a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1437, návrh na jeho pridelenie na prerokovanie výborom je v rozhodnutí č. 1434. Dávam slovo poslancovi Jánovi Hudackému, aby návrh zákona uviedol. (Rokovanie o návrhu poslancov Národnej rady Slovenskej republiky Jána Hudackého, Jána Figeľa, Pavla Zajaca a Jozefa Bobíka na vydanie zákona o ochrane subdodávateľov pri verejnom obstarávaní a o zmene a doplnení niektorých zákonov v znení neskorších predpisov , tlač 1437.)
Laššáková, Jana, podpredsedníčka NR SR (2015-12-11):
Na vystúpenie predsedu vlády s faktickými poznámkami páni poslanci Vašečka, Brocka, Blaha, Zajac, Raši, Hraško, Jarjabek, Košútová, Lebocký, Bugár, Viskupič, Simon, Abrhan, Záhumenský. Posledný je kto? Šestnásty pán poslanec Huba a sedemnásty pán poslanec Matovič. Končím možnosť prihlásiť sa s faktickými poznámkami. Sedemnásť pánov poslancov, posledný bol pán poslanec Matovič. Nech sa páči. Pán poslanec Vašečka, máte procedurálny návrh? Nech sa páči.
Jurinová, Erika, poslankyňa NR SR (2016-05-24):
Vážený pán podpredseda, vážené kolegyne, kolegovia, dovoľte mi, aby som nakoniec ja uviedla návrh, kolegyňa musela z vážnych rodinných dôvodov cestovať narýchlo domov, predniesť návrh, skrátene povedané, na ochranu pred hazardom tých najzraniteľnejších. Poslanci za hnutie Obyčajných ľudí a nezávislé osobnosti už niektorí niekoľkýkrát predkladajú návrh novely o hazardných hrách. Ide jednoznačne o jednu z kľúčových tém nášho hnutia, pretože si uvedomujeme, že hazard ničí životy a aj osudy rodín, najmä tých najzraniteľnejších. Chceme preto obmedziť hranie hazardných hier pre sociálne zraniteľné skupiny obyvateľstva. Prevádzkovateľ hazardnej hry bude povinný overiť, či hráč nemá nedoplatky na sociálnom poistení, na verejnom zdravotnom poistení, na daniach alebo nepoberá dávky v hmotnej núdzi. Rozsah sociálnych škôd, ktoré spôsobuje hazard, zďaleka nie je obmedzený len na daného hráča. Výskumy uvádzajú, že jeden patologický hráč zhorší kvalitu života ďalších desiatich až pätnástich ľudí. Odborníci v Čechách odhadli celkovú škodu vyplývajúcu z gamblerstva približne na 26,5 mld. českých korún ročne. Ak by táto suma bola v slovenskom kontexte aj o 50 % nižšia, určite ďaleko presahuje príjmy, ktoré do štátneho rozpočtu plynú práve z licencií, daní a pracovných miest, ktoré tento priemysel vytvára. V roku 2011 bolo na Slovensku 2,5-tisíca videohier. Minulý rok sa ich počet takmer zdvojnásobil na 4 062. Ja chcem veriť, že nájdeme podporu aj u koaličných poslancov, keďže viacerí z nich sa pred voľbami aktívne angažovali v boji proti hazardu. Bola by škoda, keby koalícia povýšila svoje záujmy nad záujmy ľudí a dobro krajiny. Technické detaily návrhu, o nich by sme mohli hovoriť. Ja len poviem, že inšpirovaní sme boli najmä legislatívou v Grécku, kde existujú dostatočné opatrenia na to, aby sa predišlo naozaj hazardným hrám pre sociálne znevýhodnené skupiny, pri sociálne znevýhodnených skupinách. Rovnako sme boli inšpirovaní aj legislatívou v Rakúsku a vieme, že podobný spôsob regulácie sa pripravuje aj v Českej republike. Preverovanie hráčov nebude nič zložité a prevádzkovateľov nejako vážnejšie nezaťaží. Vychádzali sme z existujúcich spôsobov, ktoré fungujú aj v zahraničí. Hráča nakoniec môže elektronicky preveriť aj priamo automat, v ktorom sa identifikuje, alebo hráča preverí osoba, ktorá v herni priamo pracuje. Tá sa pritom nedostane k žiadnym osobným údajom, ani k výške dlhu alebo kde ten dlh osoba má. Systém iba ukáže, či zákazník hrať môže, alebo nie. Treba si uvedomiť, že všetci, ktorí sme nielen tu, ale každý jeden obyvateľ Slovenskej republiky sa skladá na to, aby ľudia vôbec prežili v sociálnom systéme, vrátane ich rodín. Hovorím o sociálne slabých rodinách. A mnohí z nich práve tie peniaze, na ktoré sa skladáme aj my sami, následne hádžu do hracích automatov, a teda do vrecák prevádzkovateľov. Naozaj už prestaňme len rozprávať o ochrane rodiny, ale ukážme, že im vieme a chceme reálne pomôcť. Tento zákon jednoducho neumožní hrať tým, ktorých rodiny sú najviac ohrozené. Vážené panie poslankyne, vážení páni poslanci, týmto vás žiadam o podporu tohto návrhu zákona.
Laurenčík, Milan, podpredseda NR SR (2021-09-29):
S faktickou poznámkou teraz vystúpi pán poslanec Eduard Kočiš.
Bugár, Béla, podpredseda NR SR (2018-12-04):
Prerušujem rokovanie o tomto bode programu. Budeme hlasovať o 11.03 hod. (Prestávka.) (Po prestávke.)
B. Bugár, podpredseda NR SR: (2001-09-05):
Pán poslanec Šebej, nech sa páči.
Bugár, Béla, podpredseda NR SR (2016-11-22):
Nech sa páči, prezentujme sa a hlasujme. (Hlasovanie.) Prítomných 144 poslancov, za 80, proti 64. Konštatujem, že sme v treťom čítaní . Otváram rozpravu v rámci tohto čítania. Pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, záverečné hlasovanie.
Jurinová, Erika, podpredsedníčka NR SR (2012-12-06):
Ďakujem, pán poslanec. Na vaše vystúpenie registrujem jednu faktickú poznámku. Uzatváram možnosť prihlásiť sa. Nech sa páči, pán poslanec Kuffa.
Jurinová, Erika, podpredsedníčka NR SR (2013-05-29):
Pán poslanec Simon.
Grendel, Gábor, podpredseda NR SR (2021-05-10):
V rozprave by mala teraz vystúpiť pani poslankyňa Žitňanská, ale nevidím ju v sále, takže stráca poradie. Pani poslankyňa Pivková – takisto stráca poradie. Pán poslanec Boris Susko je ďalší písomne prihlásený.
Čaplovič, Dušan, poslanec NR SR (2010-10-19):
Ďakujem veľmi pekne. Pán Harabin, veľmi pozorne som si vypočul vaše vystúpenia a veľmi pozorne sledujem aj kroky v oblasti ministerstva spravodlivosti, v tejto oblasti ako postupne ovládnuť Súdnu radu a Najvyšší súd, ani sa nedivím, pretože mal som možnosť si preštudovať návrh novej Ústavy Maďarskej republiky a váš druh SDKÚ – DS v ľudovej európskej frakcii Fidesz a osobitne pán Viktor Orbán predkladá návrh, aby predseda vlády menoval predsedu Najvyššieho súdu v Maďarskej republike, tam si to môžu dovoliť, lebo majú ústavnú väčšinu. Vy si to nemôžete dovoliť, tak hľadáte iné spôsoby a iné metódy prostredníctvom novelizácie zákonov a nariadení, ktoré by mali ovládnuť Najvyšší súd a zraniť, dôsledne zraniť slobodný pilier súdnej moci na Slovensku. Ďakujem vám veľmi pekne.
Hrnčiar, Andrej, podpredseda NR SR (2019-05-13):
Prerušujem rokovanie o tomto bode programu. Končím dnešný rokovací deň, prajem vám pekný zvyšok večera. (Prerušenie rokovania o 19.04 hodine.) 1
Gaborčáková, Soňa, poslankyňa NR SR (2019-03-29):
Ďakujem, pán poslanec, že teda si predniesol návrh zákona, a zdalo sa mi, že aj logicky si ho teda odôvodnil. Pretože naozaj na strane tých ľudí je to taká ako skrivodlivosť, pretože ak sa pozrieme, v Národnej rade môže byť aj poslanec s pár krúžkami. Na druhej strane ľuďom neumožňujeme uplatniť si právo na základe toho, že musí byť vyzbieraných 350-tisíc na referendum. Čiže určite by sme a myslím si, že je aj tak logické, že spoločnosť sa vyburcuje tým, že ak vie, že menšina môže mať niečo schválené, a ukazuje sa to aj u prezidentských volieb teraz, že jednoducho sa tých volieb zúčastňuje. Takže myslím, že to je dobrý predpoklad aj pri našej mentalite slovenskej, že teda ľudia by mohli zvoliť vyššiu účasť, paradoxne možno vyššiu ako, ako doteraz. A mne sa páči, že sme zapracovali do toho aj takú istotu, aby sa dotiahol štvorročný mandát, aby to nemalo nejaké ako pochybnosti, že niečo si nahrávame alebo že sa to dá politicky nejakým spôsobom zneužiť. A určite sa mi páči aj to, že sme použili, že to spojíme s najbližšími voľbami. Častokrát práve pri referende sa podsúva občanom, že to bude drahé, že to bude štát niečo stáť, a preto si myslím, že je to správna vec, že sme to zakomponovali do nášho návrhu zákona. Ďakujem.
Fronc, Martin, poslanec NR SR (2014-06-05):
Ďakujem pekne. Ja sa musím zastať ministra školstva, ale nie mňa, aby ste sa nemýlili. Bolonský proces podpísal minister Ftáčnik, reformný zákon v roku 2002 bol predkladaný ministrom Ftáčnikom. Ale participoval som na ňom aj ja. Priznám pokojne. Jednoducho vec je taká ako, naozaj si myslím, že kľúčové slovo na to, aby sa tie bakalárske programy dostali do života, uplatňovali, je naozaj na ministrovi práce, sociálnych vecí a rodiny, ktorý robí tieto tabuľky. A to je jedno, ja nechcem hľadať vinníka ako, to je jedno, jednoducho neudialo sa to, neudialo sa to za žiadneho ministra práce, sociálnych vecí a rodiny napriek tomu, že, ja súhlasím s kolegyňou Nachtmannovou, že viacerí na to už dlho upozorňujeme. Aj dnes. Tam je problém. A druhá vec, pán kolega Blanár, nepokladám za šťastné, ak budeme hľadať vinníkov. Ako, tak sa ďaleko nedostaneme, oveľa lepšie by bolo, keby sme sa pokúsili problém vyriešiť. A ja osobne vám dávam garanciu, že pokiaľ dáte návrh v tomto smere, aby ten problém vyriešil, tak ja ho podporím a presvedčím aj klub KDH, aby taký návrh podporili, aby sme to vyriešili. Ďakujem.
Danko, Andrej, predseda NR SR (2019-06-26):
Konštatujem, že Národná rada nezvolila predsedníčku Úradu na ochranu oznamovateľov protispoločenskej činnosti. Vzhľadom na to, že nik nebol zvolený, vykoná sa opakovaná voľba zajtra, teda vo štvrtok 27. júna 2019 o jedenástej hodine. Na základe rozhodnutia Národnej rady o skrátenom legislatívnom konaní pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov. Návrh zákona je uverejnený ako tlač 1559. Návrh na jeho pridelenie na prerokovanie výborom je v rozhodnutí č. 1653. Prosím poslanca Zelníka, aby návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov a ktorým sa dopĺňa zákon č. 85/2005 Z. z. o politických stranách a politických hnutiach v znení neskorších predpisov , tlač 1559.)
Sárközy, Irén, poslankyňa NR SR (2018-10-24):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2017-12-21):
Pán poslanec Burian. Zapnite pána poslanca Buriana.
M. Dzurinda, predseda vlády SR: (2002-05-16):
V prvej časti uznesenia vláda vyslovila súhlas s použitím majetku fondu podľa príslušných paragrafov relevantného zákona o privatizácii, to čítať nebudem, s použitím peňazí vo výške 4 mld. 73 mil. korún v prospech miest a obcí ako náhradu časti nákladov za plynárenské zariadenia podľa zoznamu spracovaného Ministerstvom hospodárstva SR, ktoré sa použijú na zníženie ich zadlženosti voči peňažným ústavom a dodávateľom energií. V ďalšej časti uznesenia, v ukladacej časti ukladá ministrovi hospodárstva do 30. mája tohto roku v spolupráci s ministerstvom financií... J. Migaš, predseda NR SR: Prepáčte mi, pán predseda vlády. Poprosil by som v pravom rohu poslancov aj členov vlády, aby sa venovali hodine otázok, a nie osobným konzultáciám. Nech sa páči, pán predseda vlády.
Baláž, Radovan, poslanec NR SR (2018-12-04):
Pri piatom pozmeňujúcom návrhu pána poslanca Hegera taktiež nemôžme dať hlasovať o bodoch 8, nakoľko sme schválili bod č. 4 z pozmeňujúceho návrhu pána poslanca Ďurovčíka, teda budeme hlasovať o bodoch 1 a 7 a 9 až 12 z piateho pozmeňujúceho návrhu pána poslanca Hegera.
Šimečka, Michal, podpredseda NR SR (2024-02-01):
Ďakujem. Doplňujúca otázka nie je, preto ideme ďalej. Pán poslanec Moško tu nie je, ale pán poslanec Bartek áno a jeho otázka je na ministra vnútra pána Šutaja Eštoka a znie: „Pán minister, pred voľbami sa hovorilo o luxusnom vozovom parku bývalého policajného prezidenta Hamrana. Môžete, prosím, povedať, k akým zisteniam ste dospeli po audite v tejto oblasti?“ Pán minister.
Paška, Pavol, predseda NR SR (2014-11-09):
Pán poslanec Hlina.
V. Palko, poslanec: (2002-06-18):
J. Migaš, predseda NR SR: Pán poslanec, jedna minúta. Nebola zapnutá časomiera, ale zdá sa mi, že ste svoj čas vyčerpali, preto, v poriadku. Nech sa páči. Poprosil by som spustiť časomieru, keď budú návrhy, dobre? Pán poslanec Ambróš, nech sa páči. L. Ambróš, poslanec: Ďakujem pekne. Navrhujem, aby za bod programu číslo 37, ktorý sa má prerokovať 25. júna v utorok o 13.00 hodine, boli zaradené aj body číslo 33, 34, 35 a 36, ktoré predkladá minister životného prostredia. Čiže aby tieto zákony boli predložené v jednom bloku v utorok 25. júna o 13.00 hodine. V poradí, tak ako som uviedol. Ďakujem. J. Migaš, predseda NR SR.: Nech sa páči, pani poslankyňa Kolláriková. M. Kolláriková, poslankyňa: Ďakujem. Pán predseda, v súlade s rokovacím poriadkom dávam návrh na stiahnutie všetkých návrhov zákonov, ktoré sú na prvé čítanie. Okrem zákonov na legislatívne skrátené konanie. Zdôvodňujem to tým, že tieto zákony, tieto návrhy zákonov nebudeme môcť ukončiť v tomto volebnom období a v ďalšom volebnom období sa s nimi nemôže pokračovať na druhé a tretie čítanie. Toto som si overovala a je to skutočne tak. Máme pred sebou dôležité zákony na druhé a tretie čítanie, ktorým budeme môcť potom venovať väčšiu pozornosť. Ďakujem. J. Migaš, predseda NR SR: Ďalej pani poslankyňa Tóthová.
P. Hrušovský, predseda NR SR: (2003-05-22):
B. Hanzel, poslanec: Ďakujem pekne. Ďakujem, pán premiér. Samozrejme, že s odpoveďou som z veľkej časti spokojný. Ale chcel som poukázať na jednu ďalšiu vec, ktorú si možno celkom neuvedomujeme. Vzhľadom na to, že silne zaujímavé funkcie v štátnej správe, ako sú vo vysokých úradoch štátnej správy, kumulujú v sebe aj kvalifikovaných, vzdelaných ľudí a tým, že všetku túto moc sústreďujeme do Bratislavy, tak sústreďujeme vlastne, povedal by som, aj vzdelaných ľudí a kvalifikovaných ľudí do Bratislavy. Tým súčasne trochu oslabujeme mimobratislavské regióny, a to, samozrejme, časom zas naberá na sebe a zas to len produkuje ďalšie kumulovanie. Keď vy ste uvádzali niektoré príklady z Talianska, tak ja uvediem napríklad niektoré príklady zo Švédska. Vo Švédsku nie sú ani všetky ministerstvá v Štokholme. Je to decentralizované. Tak moja jednoduchá otázka je, viete si napríklad predstaviť, že by sme decentralizovali nejaké ministerstvo mimo Bratislavy, či už do Košíc, do Banskej Bystrice a tak ďalej?
P. Hrušovský, predseda NR SR: (2003-07-10):
(Hlasovanie.) 135 prítomných, 91 za, 35 proti, 8 sa zdržalo, 1 nehlasoval. Návrh sme schválili. V. Ondrejka, poslanec: Pán predseda, vyčerpali sme všetky pozmeňujúce a doplňujúce návrhy. Dajte hlasovať o tom, aby sme návrh prerokovali v treťom čítaní.
Laššáková, Jana, podpredsedníčka NR SR (2015-12-01):
Vážené panie poslankyne, páni poslanci, na základe súhlasu Národnej rady so skrátenými legislatívnymi konaniami pristúpime k prvému čítaniu o vládnom návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , a o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony . Rozprava k týmto bodom programu bude zlúčená. Sú to tlače 1858 a 1860, návrhy na prerokovanie výborom sú v rozhodnutiach č. 1869 a č. 1871. Poprosím ministra spravodlivosti Slovenskej republiky Tomáša Boreca, aby vládne návrhy zákona uviedol. Nech sa páči, pán minister, máte slovo.
Jurinová, Erika, podpredsedníčka NR SR (2013-09-25):
Ďalej je do rozpravy, do ústnej rozpravy prihlásený pán poslanec Poliačik, ten sa v sále nenachádza, stráca poradie. Nasleduje pán poslanec Fecko. Nech sa páči.
Čepček, Martin, poslanec NR SR (2022-05-05):
Pán minister, toto bola konkrétna otázka z konkrétnej obce, preto som sa pýtal, a preto som to poslal. Ja som to poslal aj na Úrad vlády a oni vám to tiež nejakým spôsobom preposlali, takže neviem, či sa to nedostalo, ale kvôli tomu som to položil aj ako otázku. Ďakujem.
Drábiková, Lucia, poslankyňa NR SR (2021-11-24):
Ďakujem za podporu, pán kolega, a budem sa tým zaoberať.
Hrnčiar, Andrej, podpredseda NR SR (2018-12-05):
Takže vyhlasujem obedovú prestávku. Budeme pokračovať o štrnástej hodine vystúpením v rozprave pani poslankyne Viery Dubačovej. (Prerušenie rokovania o 13.00 hodine.) (Pokračovanie rokovania o 14.00 hodine.)
Pleštinská, Zita, poslankyňa NR SR (2022-02-08):
Ďakujem, pán predseda. Rovnako, pán kolega, ako ste spomenuli vo svojom príhovore alebo vo svojom referáte k tomuto zákonu, tak vydávanie záväzných stanovísk samosprávnym krajom v zmysle koncepcie územného rozvoja regiónu bola aj tá pripomienka ZMOS-u, že vlastne berie obciam kompetenciu zabezpečiť územný rozvoj v zmysle zákona 369/1990 Zb. o obecnom zriadení. Ak nemá obec územný plán, nie je možné zabezpečiť ani súlad s nadradenou územnoplánovacou dokumentáciou. Dnes sa stretávame s problémom, že obce nerešpektujú územné plány samosprávnych krajov a povoľujú individuálnu výstavbu najmä rodinných domov na územia, kadiaľ majú ísť napríklad líniové stavby. Dôsledky sú nežiaduce či už z hľadiska dĺžky času, ktoré si takéto zmeny vyžadujú. Obciam sa však dáva možnosť regulovať si vlastné územie cez územné plánovanie a je to úplne štandardný nástroj. A to, že naše obce nerobia a nerobili alebo sa boja robiť, je dôsledkom dnešného nesprávneho nastavenia a do budúcna bude treba robiť všetko pre to, aby sa územné plánovanie plnohodnotne oživilo. A ja sa teším, že vlastne ten, tomu, územnoplánovacej dokumentácii sa dá taký dôraz, aký vlastne potrebuje a myslím si, že toto pomôže vlastne výstavbe líniových stavieb, ktoré dneska skutočne majú problém, pretože napríklad chceme robiť obchvat mesta a zrazu zistíme, že mesto má celkom iné požiadavky a celkom iné podklady ku tomu. Takže ja si myslím, že keď sa správne nastavia tieto parametre a územný plán dostane tú svoju dôležitosť, tak myslím si, že to pomôže... (Prerušenie vystúpenia časomerom.)
Grendel, Gábor, podpredseda NR SR (2022-11-30):
Teraz dávam slovo spoločnej spravodajkyni z výboru pre sociálne veci opäť pani poslankyni Márii Šofranko, aby podala správu o výsledku prerokovania návrhu vo výboroch Národnej rady.
Laurenčík, Milan, podpredseda NR SR (2022-05-03):
V rozprave teraz vystúpi pán poslanec Boris Susko a pripraví sa pán poslanec Dušan Jarjabek. Nech sa páči, pán poslanec, máte slovo.
Figeľ, Ján, podpredseda NR SR (2015-06-17):
Ďakujem pekne. Na vystúpenie pána poslanca Vörösa je jedna faktická. Nech sa páči, Martin Fronc.
I. Mikloš, podpredseda vlády a minister financií SR: (2003-12-11):
Táto agentúra bude zároveň plniť úlohy pri uskutočňovaní štátnej politiky informatizácie spoločnosti, v oblasti elektronického obchodu bude implementačnou jednotkou Slovenskej republiky na čerpanie zdrojov predvstupových a štrukturálnych fondov EÚ zameraných na podporu rozvoja obchodu a investícií Slovenskej republiky a odbornou organizáciou na prípravu, administrovanie vládnych programov a posudzovanie individuálnych žiadostí zameraných na podporu obchodu a rozvoj investícií do hospodárstva Slovenskej republiky. Predložený návrh zákona je v súlade s ústavou aj medzinárodnými záväzkami. Jeho prijatím nevzniknú žiadne požiadavky na štátny rozpočet. Vážený pán predseda, vážené pani poslankyne, páni poslanci, žiadam vás o podporu tohto návrhu. Ďakujem.
T. Cabaj, podpredseda NR SR: (2010-03-10):
Priestor ešte raz dám na prihlásenie sa do faktických, pretože niektorí avizovali, že im to neregistruje. Hlásia sa pán poslanec Zelník, Rafaj, Vestenický, Slota, Pučík, pani poslankyňa Belásová. Komu to ešte nefunguje? (Smiech a hlasy v sále.) Končím možnosť prihlásiť sa s faktickou poznámkou. Slovo má pán poslanec Zelník, pripraví sa pán poslanec Rafaj.
Grendel, Gábor, podpredseda NR SR (2020-04-22):
Pán poslanec Šefčík.
Remišová, Veronika, poslankyňa NR SR (2018-09-18):
Poprosím opraviť hlasovanie, tlač 1097, mám, že „zdržala som sa“ a chcela som byť „za“. Ďakujem.
Grendel, Gábor, podpredseda NR SR (2020-11-26):
Ďakujem, pani poslankyňa. Pani poslankyňa Zemanová bola jediná ústne prihlásená do rozpravy, takže vyhlasujem rozpravu za skončenú. Pán minister, chcete zaujať stanovisko? Nie. Želá si záverečné slovo pán spravodajca? Takisto nie. Takže prerušujem rokovanie o tomto bode programu. Teraz bude nasledovať druhé čítanie o vládnom návrhu zákona, ktorým s mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 266, spoločná správa výborov má tlač 266a. Prosím pána podpredsedu vlády a ministra financií a... financií, aby aj tento návrh odôvodnil.
Uhliarik, Ivan, minister zdravotníctva SR (2011-07-07):
Ďakujem pekne, vážený pán predseda. Vážené pani poslankyne, vážení páni poslanci, predložený návrh zákona 581/2004 Z. z. vychádza z Programového vyhlásenia vlády Slovenskej republiky, v ktorom sa vláda zaviazala umožniť zdravotným poisťovniam tvorbu zisku za presne stanovených podmienok. V návrhu zákona sa navrhujú dve podmienky. Prvou z nich je povinné použitie zisku na tvorbu rezervného fondu až do výšky 20 % splateného základného imania. A druhou podmienkou je povinná tvorba technických rezerv na úhradu plánovanej zdravotnej starostlivosti pre poistencov, ktorí sú zaradení v čakacích zoznamoch. Uvedenou úpravou zdravotná poisťovňa nemôže dosiahnuť zisk na úkor svojich pacientov tým, že by ich odsúvala do poradovníkov namiesto toho, aby im uhradila zdravotnú starostlivosť bez čakania. Návrh zákona prináša aj komplexnú úpravu prevodu poistného kmeňa. Nedostatočná právna úprava viedla pri odchode napríklad Európskej zdravotnej poisťovne z poistného trhu k praktickým problémom, ktoré nevyriešila ani následná novelizácia zákona. Navrhujú sa jednoznačné pravidlá pre nariadenie prevodu poistného kmeňa Úradom pre dohľad nad zdravotnou starostlivosťou, ak vznikli dôvody na zavedenie nútenej správy alebo pri odchode zdravotnej poisťovne z trhu. Súčasťou návrhu je aj odplatný prevod poistného kmeňa. Avšak v prípade zmluvného prevodu majú poistenci právo nesúhlasiť s prevodom vlastnej prihlášky do inej zdravotnej poisťovne. Vláda sa zaviazala aj prehodnotiť a reštrukturalizovať minimálnu sieť poskytovateľov zdravotnej starostlivosti s dôrazom na zrovnoprávnenie postavenia všetkých poskytovateľov bez ohľadu na vlastníka a právnu formu. Zrušenie koncovej siete a anonymizácia pevnej siete poskytovateľov predstavujú dôležitý krok k rovnoprávnosti poskytovateľov ústavnej zdravotnej starostlivosti. Ďalším okruhom zmien je postupovanie pohľadávok zdravotnými poisťovňami. Platná úprava nedostatočne upravuje postupovanie pohľadávok, ktoré vznikli na preddavku na poistnom, či nedoplatku, úroku z omeškania alebo na poplatku, v dôsledku čoho vznikajú rozdielne výkladové názory na možnosť zdravotných poisťovní postupovať tieto pohľadávky na tretie subjekty. V návrhu zákona sa vymedzujú jasné pravidlá a podmienky postupovania pohľadávok tak, aby bola zabezpečená právna ochrana poistencov aj platiteľov poistného. Postúpenie pohľadávok prispeje k sprehľadneniu agendy na poistnom a účtovníctve. Vážený pán predseda, vážené pani poslankyne, vážení páni poslanci, dovoľte mi vysloviť presvedčenie, že tento návrh podporíte. Ďakujem pekne.
Matovič, Igor, poslanec NR SR (2018-05-24):
Tak toto ale nie je o uletení. Podpredseda Národnej rady, ktorý vedie schôdzu, nemá čo nazývať poslanca, ktorému dáva slovo, akýmkoľvek pejoratívnym prívlastkom. Ničím. Má mu dať slovo. Jednoducho porušil rokovací poriadok, mal by byť za to potrestaný. Samozrejme, je to náš človek, nič sa mu nestane. Kebyže to spravím ja na jeho mieste, tak to by ste videli ten lynč. Ale teraz sa vyjadrím k tomu, čo teda sa tu obhajoval tento podvodník z Martina. Hovorí, že predávalo mestské zastupiteľstvo, nie primátor. (Potlesk. Prerušenie vystúpenia predsedajúcim.)
B. Bugár, podpredseda NR SR: (2005-06-28):
J. Cuper, poslanec: Ďakujem. Pán predsedajúci, v prvom rade sa chcem ospravedlniť pánovi Bugárovi, lebo som nesprávne uviedol, ministerstvo nesídli teda v Polus City Centrum...
Grendel, Gábor, podpredseda NR SR (2020-10-20):
Pán poslanec Muňko, s faktickou.
Laššáková, Jana, podpredsedníčka NR SR (2015-05-19):
Pán poslanec Přidal.
Nicholsonová, Lucia, podpredsedníčka NR SR (2016-05-19):
Pán poslanec Kollár. Musíte sa prihlásiť ako na faktickú. (Reakcia z pléna.) Dobre.
Saková, Denisa, ministerka vnútra SR (2019-05-21):
Ďakujem veľmi pekne za slovo, príjemný dobrý deň. Vážená pani predsedajúca, vážené panie poslankyne, vážení páni poslanci, dovoľte mi uviesť návrh na voľbu riaditeľa Národného bezpečnostného úradu, ktorý predkladá vláda Slovenskej republiky v súlade s § 71 ods. 2 zákona č. 215/2004 o ochrane utajovaných skutočností a o zmene a doplnení niektorých zákonov. Podľa tohto zákona riaditeľa Národného bezpečnostného úradu volí a odvoláva Národná rada Slovenskej republiky na návrh vlády Slovenskej republiky. Súčasnému riaditeľovi Národného bezpečnostného úradu Jozefovi Magálovi uplynie 31. mája tohto roku jeho funkčné obdobie, pričom pôjde – pre zaujímavosť – o prvého riaditeľa Národného bezpečnostného úradu, ktorý bol vo svojej funkcii celé sedemročné funkčné obdobie. Za kandidáta na riaditeľa Národného bezpečnostného úradu vláda Slovenskej republiky navrhuje pána Romana Konečného, ktorý je momentálne námestníkom súčasného riaditeľa tohto úradu, pracuje na tomto úrade od roku 2012 a spĺňa všetky zákonom stanovené požiadavky. Verím, že tento návrh vlády Slovenskej republiky na voľbu riaditeľa Národného bezpečnostného úradu získa vašu podporu. Ďakujem veľmi pekne.
M. Urbáni, poslanec: (2007-09-20):
Československo a Maďarsko uzavreli dohodu o výmene obyvateľstva 27. februára 1946. Na základe tejto dohody z každého štátu približne 75 tisíc osôb sa presídlilo do druhého štátu. Osoby sťahujúce sa do iného štátu sa sťahovali v zásade aj so svojím majetkom. Zostatkové otázky súvisiace najmä s nehnuteľným majetkom týchto osôb sa riešili v nasledujúcich rokoch viacerými dohodami medzi Československom a Maďarskom. 16. apríla 1949 Československo a Maďarsko uzavreli dohodu o priateľstve a spolupráci a vzájomnej pomoci a 25. júla 1949 Československo a Maďarsko uzavreli na Štrbskom plese protokol, som rád, že ho pán Berényi spomenul, o konečnej úprave niektorých nie rozriešených finančných a hospodárskych  otázok. 3. februára 1964 bol podpísaný Protokol medzi vládou Československej republiky a Maďarskej ľudovej republiky o úprave niektorých majetkovoprávnych otázok týkajúcich sa nehnuteľného majetku. Podľa článku III tohto protokolu Československo zaplatilo Maďarsku 20 miliónov Kčs na usporiadanie všetkých nárokov maďarských občanov bývajúcich na území Maďarskej ľudovej republiky proti Československému štátu a československým právnickým a fyzickým osobám, pokiaľ sa tieto nároky týkali majetku podľa protokolu. Takisto sme uzavreli zmluvu a vyplatili aj Rakúsku. Dámy a páni, neviem, nerozumel som dobre, pán Berényi, či tieto protokoly neplatia niečo také, ale rád si dám vysvetliť. Ja si myslím, že by mali platiť ... (Vystúpenie automaticky prerušené časomierou.)
Danko, Andrej, predseda NR SR (2018-02-14):
Reakcia, s faktickými poznámkami dvaja poslanci. Uzatváram možnosť prihlásenia. Pán poslanec Pamula.
Zmajkovičová, Renáta, podpredsedníčka NR SR (2013-02-05):
Pán poslanec Martinák.
Kuffa, Štefan, poslanec NR SR (2013-04-16):
Pán kolega, poľnohospodárstvo nie je smetisko. Ja som tuná nehovoril o smetisku, ale to sú rodinné farmy. To je presne toto, ale ste nedávali pozor, ako som to povedal alebo ste to nepochopili. To je otec, syn, manželka, to sú deti. To je tá rodinná farma. A to nemôže byť smetisko. A keď hovoríte, že sa nedá zamestnať, trebárs dlhodobo nezamestnaných, ja vám to vyvrátim. Je to opak. Aj výroba dendromasy a možno drevoštiepky a pestovania vŕby, môj brat práve takýchto ľudí zamestnáva, ktorí majú dve ľavé ruky a práve aj v živočíšnej výrobe pracujú, v rastlinnej výrobe a rovnako aj pri výrobe tejto drevoštiepky. Neni to celkom tak, chce to naozaj veľkú trpezlivosť. Preto tých, ktorí by zamestnávali aj takýchto problémových ľudí, tak treba ich zvýhodňovať cez dane a odvody. Neni to jednoduché. V aktivačných činnostiach tam sa utápajú peniaze, sú nezmyselne vyhadzované peniaze. To naozaj vyletia hore komínom. Pán Jarjabek, očakával som od vás, že sa prihlásite vy do tej rozpravy a poviete aspoň jeden konkrétny návrh, ako riešiť nezamestnanosť. Patríte k vládnej moci, áno, od vás som očakával, napríklad v kultúre. V kultúre, ste predsedom pre kultúru a médiá, ja si viem predstaviť, že by sa vytvorili nové pracovné miesta aj v kultúre. Príďte tuná a dajte takýto návrh. Prečo ste neprišli? Aspoň jeden dajte. A na vás by som mal otázku, pán Jarjabek, keď vy mi kladiete otázku, ale ja vám ešte aj zodpoviem na to, na úradoch práce sú výbory, ktoré by o týchto veciach rozhodovali, firma by dala si túto požiadavku na rekvalifikáciu, aby tomu klientelizmu by sme predišli. Vy viete vôbec, akej farby je krava? Je fialovej a volá sa Milka? Vy ako predseda kultúry asi, asi máte takú predstavu o poľnohospodárstve a o živočíšnej... (Prerušenie vystúpenia časomerom.)
Bugár, Béla, podpredseda NR SR (2011-12-02):
Vyhlasujem rozpravu o tomto bode programu za skončenú. Pán minister, chcete? Nie. Pán spravodajca? Áno.
M. Hort, podpredseda NR SR: (2007-09-19):
Ale ja som sa pýtal a nedostal som odpoveď, akým spôsobom chcete garantovať ten 1. pilier, keď útočíte na 2. pilier. Môžete si rozprávať, čo chcete, že neútočíte naň, veď niekto povie a odpovie korektne na to, čo sme tu hovorili všetci. Ja som to zosumarizoval a nevymyslel som si nič. To boli len fakty a skutočnosti a výlevy voči 2. pilieru, či už zo strany pána Fica alebo zo strany pani ministerky Tomanovej. To boli tí zlí novinári? Však to boli citáty z tlačových konferencií. Takže útoky na 2. pilier sú tu zjavné. Neodpovedali ste a vôbec ste nepovedali, ako pri tom demografickom vývoji chcete garantovať dôchodky vaše, vašich detí a tak ďalej. Ale jedno vám chcem povedať vážnejšie. Už ste viac ako rok pri moci. No príďte s niečím, čo nerúca, ale čo robí a buduje niečo nové. Zatiaľ to, na čo ste nesiahli, funguje a na to, na čo ste siahli, tak máme všetci taký názor, že nás to napĺňa veľkými obavami, lebo sú to cesty dozadu. Pani Nachtmannová, vás takisto vyzývam, aby ste niekedy skúsili povedať aj vo vlastnom poslaneckom klube, s čím novým budete ochotní prísť okrem útokov na opozíciu, ako keby my sme mali ešte akúsi zodpovednosť. My iba budeme upozorňovať na to, čo robíte zle a čo... (Prerušenie vystúpenia časomierou.)
Grendel, Gábor, podpredseda NR SR (2023-05-11):
Vážené panie poslankyne, vážení páni poslanci, otváram rokovanie 91. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 41 poslancov Národnej rady. (Bod programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k aktuálnej ústavnej a politickej kríze , tlač 1716.) Prosím, aby sme sa prezentovali a zistili, či sme schopní sa uznášať. (Prezentácia.) Zisťujem, že je prítomných 54 poslancov. To znamená, že Národná rada v tejto chvíli nie je uznášaniaschopná. Vyhlasujem tridsaťminútovú prestávku. (Prerušenie rokovania o 9.07 hodine.) (Pokračovanie rokovania o 9.37 hodine.)
Laššáková, Jana, podpredsedníčka NR SR (2014-06-05):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či niekto prihlási do rozpravy ústne. Do rozpravy ústne sa hlási pani poslankyňa Nachtmannová. A pán spravodajca? Ale máte prednosť. Pani poslankyňa? Nech sa páči, pán spravodajca.
P. Minárik, poslanec: (2007-06-21):
Treba skonštatovať, že podľa § 12 ods. 1 písm. b) zákona o Slovenskom rozhlase sa uvoľnilo jedno miesto v rade tým, že sa pán Mgr. Peter Varga vzdal a na zostávajúce funkčné obdobie, teda do 3. marca treba dovoliť jedného člena. Spôsob voľby je štandardný, preto ho nebudem popisovať. Je na poslednej strane tejto tlače tak, ako to vyplýva z § 39 ods. 2 rokovacieho poriadku. Ide o tajnú dvojkolovú voľbu. Budeme voliť z troch kandidátov, a to pánov Petra Jezného, Igora Kovačoviča a Petra Štrelingera. Všetci títo traja páni splnili zákonom požadované podmienky, čo sa týka navrhovania i podmienok samotných na voľbu. Samozrejme, okrem tých, ktoré si potom budú musieť splniť, ak budú zvolení do 30 dní. Z mojej strany všetko, pán predseda.
Kollár, Miroslav, poslanec NR SR (2021-06-30):
Ja len krátko. Presne vystúpenie pána poslanca Rašiho bolo o tom, o čom som hovoril, jednoducho o, nemyslím si, že je správne takýmto spôsobom hovoriť o komkoľvek. Dehumanizovať ho, používať argumenty ad hominem, aj keď to boli citáty, ktoré poslali ľudia, aj keď rozumiem, že niečo podobné robí Igor Matovič, ale to je jedna zo základných výčitiek voči jeho pôsobeniu v politike z mojej strany, že takýmto spôsobom sa jednoducho politika robiť nemá. Síce sa mu to teraz vracia, ale myslím si, že to nie je správne A v tejto súvislosti, myslím, že pán podpredseda Grendel už odišiel, áno, použil som aj barličku HLAS-u, pre mňa je rovnako neželaný návrat SMER-u, ako aj návrat HLAS-u do vlády.
Richter, Ján, minister práce, sociálnych vecí a rodiny SR (2017-11-30):
Platí odpoveď, ktorú som dal k otázke č. 1.
Glváč, Martin, podpredseda NR SR (2017-04-04):
Pán poslanec Bublavý.
Laššáková, Jana, podpredsedníčka NR SR (2014-01-29):
Pán poslanec Abrhan.
Paška, Pavol, predseda NR SR (2014-03-25):
Ďakujem. Pán poslanec Krajkovič je spravodajcom.
Kotleba, Marek, poslanec NR SR (2020-12-08):
Ďakujem za slovo. Pán poslanec, musím s niektorými vecami v tej rozprave s vami súhlasiť. Nemôžem povedať nie, ale je tu ten problém, že my keby sme akýkoľvek návrh podali, tak len z princípu hlasujete proti. A skúste mi, prosím vás, odpovedať, keby sme presne tento istý návrh podali my z klubu Ľudovej strany Naše Slovensko, že či by ste hlasovali za? Iba mi povedzte áno, nie. Ďakujem.
Hrnčiar, Andrej, podpredseda NR SR (2016-06-21):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Alojzovi Baránikovi. Je tu niekto z ústavnoprávneho výboru? Vyhlasujem päťminútovú prestávku a pokúste sa nájsť pána poslanca Alojza Baránika. (Päťminútová prestávka.) (Po prestávke.)
Paška, Pavol, predseda NR SR (2014-10-30):
Pán poslanec, ja by som vás chcel naozaj veľmi pekne požiadať, dali ste veľmi vážny návrh na bod programu, vyslovovanie nedôvery členovi vlády je, myslím si, skutočne závažná záležitosť. Chcem vás požiadať, aby ste zachovali vážnosť Národnej rady, a takisto aj ostatné pani poslankyne a pánov poslancov. Ďakujem vám veľmi pekne.
Milanová, Natália, ministerka kultúry SR (2022-05-24):
Ďakujem veľmi pekne aj pánovi poslancovi. Pani poslankyňa, sústredila som sa teraz, ale priznám sa, že tú vašu otázku som vypo... aha, ochrana zdroja. Pre nás bolo veľmi dôležité garantovať naozaj ochranu zdroja. Bavíme sa o ochrane zdroja novinára. A tým, že tie nátlaky na novinárov, aby proste prezradili to, odkiaľ informáciu majú, často aj rôznymi nátlakovými metódami, sme sa snažili zabezpečiť tak, aby bol ten samotný novinár ochránený pred takými tlakmi aj v tomto prípade. Takže za mňa tak.
Beluský, Martin, poslanec NR SR (2022-02-15):
Ďakujem za slovo, pán predseda. V zmysle § 35 ods. 5 zákona o rokovacom poriadku ako poverený člen poslaneckého klubu Kotlebovci – Ľudová strana Naše Slovensko si tiež dovolím informovať o stanovisku nášho poslaneckého klubu k tomuto hlasovaniu. Občanom Slovenskej republiky bolo odopreté právo odvolať svojich reprezentantov v Národnej rade Slovenskej republiky. Šesťstotisíc ľudí sa podpísalo pod referendum na vyhlásenie predčasných parlamentných volieb a splnili požiadavku, ktoré, ktorú im kládla Ústava Slovenskej republiky. Jediný formálny nedostatok, ktorý označil vo svojom rozhodnutí Ústavný súd, a teda kodifikovanú existenciu odvolateľnosti parlamentu môžeme odstrániť práve my zákonodarcovia a poslanci a poslankyne Národnej rady Slovenskej republiky. Náš poslanecký klub podporuje obidva návrhy novely ústavy, ktoré sa týkajú zavedenia tohto inštitútu, o ktorom sa bude hlasovať práve o pár minút. Rovnako vyzývam aj všetkých poslancov Národnej rady, aby urobili rovnako a ukázali, že si vážia prvky priamej demokracie a rešpektujú vôľu ľudí. Ďakujem pekne.
P. Hrušovský, predseda NR SR: (2005-12-14):
návrhu na vyslovenie súhlasu Národnej rady s prístupom Slovenskej republiky k Dohode medzi Švajčiarskou konfederáciou a Rakúskou republikou o zriadení a činnosti Medzinárodného centra pre rozvoj migračnej politiky vo Viedni z 1. júna 1993 v znení zmien z roku 1996 a z roku 2003 (tlač 1370). Nech sa páči.
Grendel, Gábor, podpredseda NR SR (2020-07-15):
Pán poslanec Kuffa, poprosím vás, aby ste, aby ste sa prihlásili s faktickou poznámkou (reakcia z pléna), ak chcete komentovať vystúpenie rečníka! Pán poslanec! (Reakcia z pléna.) Pán poslanec.
Matejička, Vladimír, poslanec NR SR (2019-06-19):
Ďakujem za slovo, pán predsedajúci. Prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mihál, Jozef, poslanec NR SR (2012-09-13):
Pán kolega, ja som nebol pri celom vašom príspevku. Bol som len pri tom závere a tam ma zaujali tie pochybnosti, že čo ďalej s tou závislou prácou. No tak... A čo asistenti poslancov? No nebudem tu hovoriť o detailoch, ale myslím si, že tá nová definícia závislej práce až tak hrozne na tých asistentov poslancov nedopadne. Kto si pozorne prečíta novú definíciu závislej práce a rozumie tomu, čo je tam napísané, pochopí, že asistenti poslancov nebudú musieť byť zamestnávaní v pracovnom pomere ani po tejto novele Zákonníka práce.
Bugár, Béla, podpredseda NR SR (2010-11-03):
Pán poslanec Senko.
Pellegrini, Peter, predseda NR SR (2015-09-16):
Prezentujme sa a hlasujme. (Hlasovanie.) Prítomných 138 poslancov, za hlasovalo 59, proti bolo 35, zdržalo sa 41 poslancov, nehlasovali 3. Toto uznesenie sme neschválili. Ďakujem veľmi pekne, pani poslankyňa. Teraz pristúpime k rokovaniu. Ešte predtým s procedurálnym návrhom pán poslanec Hlina.
P. Hrušovský, predseda NR SR: (2004-02-03):
(Hlasovanie.) 135 prítomných, 67 za návrh, 11 proti, 57 sa zdržalo. Prvý návrh pána poslanca Buriana sme neschválili. Zs. Komlósy, poslanec: Ďalej budeme hlasovať o druhom pozmeňujúcom návrhu pána poslanca Buriana, ktorý sa týka účinnosti zákona, úpravy účinnosti zákona.
Číž, Miroslav, podpredseda NR SR (2015-04-21):
Ďakujem. Teraz vystúpi v rozprave pán poslanec Kaník a pripraví sa pán poslanec Galko.
Sárközy, Irén, poslankyňa NR SR (2019-02-05):
Ďakujem veľmi pekne za slovo. V rozprave vystupujem, aby som podávala pozmeňujúci návrh, môj, k tomuto vládnemu návrhu zákona. Pozmeňujúci návrh aj prečítam, došlo len k; pri účinnosti sa presunuli niektoré paragrafy a musíme legislatívno-technicky upraviť, aby to bolo správne. Takže čítam pozmeňujúci návrh. Pozmeňujúci návrh Irén Sárközy k vládnemu návrhu zákona, ktorým sa mení a dopĺňa zákon 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. 1. V čl. V sa slová „36 až 53, 59 a 60, 62 a 63“ nahrádzajú slovami „35 až 52, 58 a 59, 61 a 62“ a slová „15, 18 a 19“ nahrádzajú slovami „16, 19 a 20“. Ďakujem.
Bugár, Béla, podpredseda NR SR (2011-11-30):
Na vystúpenie pána poslanca Jahnátka s faktickou poznámkou jeden jediný pán poslanec. Končím možnosť sa prihlásiť. Pán poslanec Burian.
Klus, Martin, poslanec NR SR (2018-09-13):
Ďakujem veľmi pekne. No, osobne si neviem predstaviť, kto iný ako Ministerstvo vnútra Slovenskej republiky je kompetentnejší zodpovedať takú zásadnú vec, ako je zmena účelu cesty. A ja som v mojich ďalších otázkach kládol okrem iného aj tú otázku, načo tam vlastne pán minister mal ísť, lebo to sme sa doposiaľ nedozvedeli. Predpokladám, že vo vašich podkladoch sa to asi tiež nenachádza, že?
Martinák, Ľuboš, poslanec NR SR (2019-06-25):
Ďakujem za slovo. Rád by som podporil kolegu poslanca Antona Hrnka, a síce v tej oblasti o tom, že je to jednoznačne z vašej strany, páni navrhovatelia, bohužiaľ, len vy ste tu, jak sa povie, na dostrel, pani navrhovateľka, odborne povedané, čo sa týka tzv. problematiky národnostných menšín. Ja chcem zdôrazniť, že nejde tu o odborné zneužívanie, ale o zneužívanie politické. O vrchol populizmu. Ja takisto by som bol veľmi rád, keby tu sedeli aj pán Osuský a Dostál, á, pán Dostál, pretože je to asi z ich hlavy poväčšine prípadov, a nie sú tu prítomní. Ale je to ich problém. Ďalej chcem sa, chcem takisto nadviazať na to, že vravíte, že vy nevypúšťate vôbec štátny jazyk. Veď jednoznačne hneď v prvom bode tvrdíte, že vypúšťate z § 1 odsek 2, a síce „štátny jazyk má prednosť pred ostatnými jazykmi používanými na území Slovenska“. Ja neviem, prečo to chcete vypustiť. (Reakcia z pléna.) Veď jazyk... (Prerušenie vystúpenia predsedajúcim.)
Bittó Cigániková, Jana, poslankyňa NR SR (2024-01-11):
Ďakujem, Ondro, za vystúpenie a ešte raz nech mi niekto povie, že opozícia nechce vecne diskutovať po takomto tvojom príspevku, kde si krásne ukázal, aké sú tie dôvody na skrátené legislatívne konanie vlastne smiešne, a teda ľahko vyvrátiteľné. Ale nielen to, oni nielenže píšu bludy v dôvodovej správe, oni to, keď aj vystúpil vlastne pán minister Susko a bola jedna faktická, tak keď aj vystúpil pán minister, tak povedal jednoducho úplnú hlúposť a hovoril o tom, že vlastne dôvodom pre skrátené legislatívne konanie má byť riešenie nedostatočnej aktuálnej právnej úpravy v otázkach ochranného liečenia, ochranného dohľadu a detencie. Mám to tu presne napísané. Toto povedal. Keď sa ale pozrieme do dôvodovej správy, nič takéto tam, samozrejme, nie je, lebo je to úplný blud, hej. A teda vlastne o čo tu ide, je, že pán minister využil svoje jediné vystúpenie na to, aby zneužil tragédiu, ktorá sa tu stala, aby naozaj emotívne zapôsobil na ľudí, pretože on nemá argumenty, tak niečo si vymyslí, vyberie si z toho niečo, čo by mohlo ako tak vyzerať legitímne a ideálne, ak to teda ešte aj pôsobí emotívne. Ale nie je to nič iné ako dôkaz toho, že jednoducho klamú ľudí a že pravý dôvod, prečo potrebujú takúto právnu úpravu, je beztrestnosť ich kamarátov, ktorí sú teraz v base. Ešte raz, tento zákon tu máme od roku 2005, SMER bol 12 rokov pri vláde a nezasiahli. Zasahujú až teraz, keď majú kamarátov v base. Toto je hlavný dôvod skráteného legislatívneho konania. Žiadne mimoriadne škody štátu alebo mimoriadna situácia pre občanov Slovenskej republiky. Škody SMER-u a mimoriadna... (Prerušenie vystúpenia časomerom.)